Fjárfestingavaktin skilar skýrslu til ráðherra Fjárfestingarvaktin , starfshópur sem skipaður var af iðnaðarráðherra í febrúar 2012 skilaði í dag tillögum til Ragnheiðar Elínar Árnadóttur iðnaðar - og viðskiptaráðherra um úrbætur á samkeppnishæfni Íslands varðandi beina erlenda fjárfestingu og eflingu markaðs - og kynningarstarfs . Fjárfestingarvaktin , starfshópur sem skipaður var af iðnaðarráðherra í febrúar 2012 skilaði í dag tillögum til Ragnheiðar Elínar Árnadóttur iðnaðar - og viðskiptaráðherra um úrbætur á samkeppnishæfni Íslands varðandi beina erlenda fjárfestingu og eflingu markaðs - og kynningarstarfs . Tillögur hópsins lúta að úrbótum tengdum almennum takmörkunum á erlendri fjárfestingu hér á landi , endurskoðun ívilnanalöggjafarinnar , breytingum og nánari úttekt á skattalöggjöf í tengslum við erlenda fjárfestingu , úrbætur í skipulagsmálum tengdum uppbyggingu iðnaðarsvæða auk tillagna um auðveldara aðgengi erlendra sérhæfðra starfsmanna til tímabundinnar dvalar hér á landi . Þá er einnig gerð tillaga um eflingu kynningar - og markaðsstarfs til næstu 5 ára til að laða að beina erlenda fjárfestingu í samræmi við stefnu Alþingis og stjórnvalda . Fjárfestingarvaktin var skipuð 13 einstaklingum sem komu frá Alþýðusambandi Íslands , atvinnuvega - og nýsköpunarráðuneytinu , Íslandsstofu , fjármála - og efnahagsráðuneyti , Samtökum atvinnulífsins , Samtökum iðnaðarins , Seðlabanka Íslands og umhverfis - og auðlindaráðuneyti . Formaður var Geir A Gunnlaugsson .